Vaccinaçion anticolerica
A Vaccinaçion anticolerica a vegne preferibilmente compìa pe bocca, dæto che a forma iniettabile a no fornisce unna proteçion valida.
Caratteristiche[Càngia | modifica sorgente]
O vaccin o l' è composto dai çeppi Inaba e Ogawa do Vibrio cholerae, sierotipo 01, e dä sub-unitæ B ricombinante da toscinna colerica prodotta sempre dao çeppo Inaba, sierotipo 01. L' è importante savei che a vaccinaçion a no da unna proteçion assolüa: chi viaggia in te naçioin a rischio o deve comunque ricordase ben de stä attento all' ægua che o beive, ao mangiä e all' igiene in generale. O vaccin o pö esse somministrou anche ai figgiö, se han zà compìo dui anni. A vaccinaçion a deve esse fæta unna setimanna primma da potençiale espoziçion all' agente patogeno.
Effetti indexideræ[Càngia | modifica sorgente]
Pe prevegnî l' insorgensa de effetti indexideræ l' è ben no mangiä ni beive ni assümme atre meixinne da unn' oa primma a unn' oa dopo a vaccinaçion. I effetti indexideræ poan esse: diarrea, mä de testa, mä de pansa; ciü de reo se pö avei nausea, rêsä, perde l'appetito o avei freve o vertigini. Gh' è poi e controindicaçioin generali, che vaen pe tütti i vaccin: allergia ai eccipienti, paçiente in immunodeprescion, mouttie acüte in corso, eccetera.
lij_Latn lij_Latn lij_Latn lij_Latn lij_Latn lij_Latn